**OBRAZLOŽENJE FINANCIJSKOG PLANA ZA 2018. GODINU**

Lokalna akcijska grupa Vuka – Dunav je neprofitna organizacija i kao takva vodi neprofitno računovodstvo sukladno Zakonu o financijskom poslovanju i računovodstvu neprofitnih organizacija (NN br. 121/2014). LAG Vuka - Dunav svoje poslovanje obavlja preko žiro računa otvorenog u Privredne banke Zagreb d.d. za sredstva namijenjena za financiranje osnovne i gospodarske djelatnosti.

**PRIHODI 2018. GODINE**

1. **Obveze za zajmove skupine 26**

LAG tijekom 2018. godine očekuje potporu od strane Osječko-baranjske županije u vidu sufinanciranja rada LAG-a kroz Mjeru 19 Programa ruralnog razvoja 2014.-2020. očekuje se da će iznos sufinanciranja od strane Osječko-baranjske županije biti 120.000,00 kuna.

**2. Prihodi od prodaje roba i pružanja usluga (gospodarska djelatnost) na računu skupine 31**

LAG na temelju članka 7. stavka 2. Statuta LAG-a Vuka – Dunav ne obavlja gospodarsku djelatnost iz tog razloga nisu planirane posebne stavke rashoda iz gospodarske djelatnosti.

**2. Prihodi od članarina i članskih doprinosa na računu skupine 32**

Ukupni prihodi od članarina koji se očekuju u 2018. godinu odnose se na prihode koje LAG Vuka – Dunav ostvaruje temeljem uplata članova gospodarskog, civilnog i javnog sektora. Prema Odluci Upravnog odbora LAG-a od 12. veljače 2016. godine, članarina za fizičke osobe iznosi 100,00 kuna, za pravne osobe i udruge 200,00 kuna te 2,00 kune po stanovniku za jedinice lokalne samouprave. Financijskim planom za 2018. godinu predviđeno je ostvarivanje prihoda od članarina u iznosu od 123.740,00 kuna.

**3. Prihodi od financijske imovine na računu skupine 34**

Prihodi od financijske imovine na računu skupine 34 planirani su u iznosu od 60,00 kuna, a odnose se na prihode od kamata na deponirana sredstva u Privrednoj banci Zagreb d.d..

**4. Prihodi od donacija na računu skupine 35**

Prihodi od donacija na računu skupine 35 planirani su u iznosu od 30.000,00 kuna a odnose se na prihode koji se ostvaruju iz proračuna jedinica lokalne samouprave za institucionalnu podršku u 2018. godini.

**5. Ostali prihodi na računu skupine 36**

Ostali prihodi na računu skupine 36 planirani su u iznosu od 350.000,00 kuna. Prihodi obuhvaćaju refundaciju sredstava od Agencije za plaćanja u poljoprivredi, ribarstvu i ruralnom u sklopu podmjere 19.4. “Tekući troškovi i animacija”, te dodjelu sredstava za provedbu podmjere 19.3. “Priprema i provedba aktivnosti suradnje LAG-a” i ”.

Ukupno planirani prihodi za 2017. godinu iznose 503.800,00 kuna.

**RASHODI 2018. GODINE**

**1. Rashodi za radnike na računu skupine 41**

Rashodi za radnike na računu skupine 41 obuhvaćaju rashode vezane za neto plaću na temelju osnovne djelatnosti, neto plaću na temelju gospodarske djelatnosti, ostale rashode za radnike što se odnosi na darove za radnike u naravi za Uskrs i Božić i doprinose na plaću za zdravstveno osiguranje, zapošljavanje, mirovinsko osiguranje, troškove ozljeda na radu te porez i prirez.

Rashodi za radnike predviđeni su u visini 198.280,00 kuna. Rashodi za plaće radnika planirani su u iznosu od 180.000,00 kuna, ostali rashodi za radnike planirani su u iznosu od 2.800,00 kuna, a za doprinose na plaće planirani su rashodi u visini 15.480,00 kuna.

**2. Materijalni rashodi na računu skupine 42**

Materijalni rashodi na računu skupine 42 predviđeni su u ukupnom iznosu od 291.860,00 kuna.

Rashodi za službena putovanja na računu 4211 iznose 26.000,00 kuna, rashodi za naknade za prijevoz, za rad na terenu i odvojeni život na kontu 4212 iznose 10.000,00 kuna, rashodi za naknade članovima u predstavničkim i izvršnim tijelima, povjerenstvima i slično na kontu 422 iznose 16.660,00 kuna, rashodi za naknade volonterima na kontu 423 iznose 25.00,00 kuna, rashodi za naknade ostalim osobama izvan radnog odnosa iznose 40.000,00 kuna.

Na računu podskupine 425 ubrajamo rashode za usluge koji su planirani u iznosu od 100.000,00 kuna, a odnose na troškove telefona, poštanskih troškova, najma prostora, usluge knjigovodstvenog stručnjaka, usluge računalnog stručnjaka, računovodstvene usluge, usluge održavanja i uređenja, usluge promidžbe i informiranja i grafičke usluge.

Na kontu 4257 računskog plana posebno ističemo intelektualne i osobne usluge koji su predviđeni u visini od 30.000,00 kuna. Ta sredstava planiraju se utrošiti za pojedinačne radionice u svrhu educiranja stanovništva i djelatnika LAG-a te plaćanje usluga temeljem faktura i ugovora o djelu.

Rashodi za materijal i energiju na računu 426 planirani su u iznosu od 15.000,00 kuna, reprezentacije na računu 4292 planirane su u iznosu od 15.000,00 kuna, rashodi za članarine za Hrvatsku mrežu za ruralni razvoj i Mrežu za održivi razvoj na računu 4293 planirana je u iznosu od 4.200,00 kuna.

**3. Rashodi amortizacije na računu skupine 43**

Rashodi amortizacija do propisanih stopa za 2018. godinu planirani su u iznosu od 5.000,00 kuna.

**4. Financijski rashodi na računu skupine 44**

Financijski rashodi na računu skupine 44 obuhvaćaju rashode za bankarske usluge, usluge platnog prometa i zatezne kamate, osim onih u vezi sa zajmovima i kreditima koji iznose 3.000,00 kuna.

Ukupno planirani rashodi za 2018. godinu iznose 501.540,00 kuna.

**MANJAK / VIŠAK PRIHODA 2018. GODINE**

Ukupno planirani prihodi za 2017. godinu iznose 503.800,00 kuna.

Ukupno planirani rashodi za 2017. godinu iznose 501.540,00 kuna.

Ukupno višak prihoda iz prethodnog razdoblja iznosi 2.260,00 kuna.

Za 2018. godinu temeljem planiranih prihoda i rashoda očekivan je višak prihoda u iznosu od 2.260,00 kuna koji će se prenijeti i trošiti u 2019. godini.

U Antunovcu, 30. studenog 2017. godine

Predsjednica LAG-a Vuka –Dunav

Nataša Tramišak, mag.iur.